

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅՈՒՆ

**ՆԱԽԱՐԱՐ**

# \_\_\_\_\_\_\_\_\_\_\_\_\_\_N \_\_\_\_\_\_\_\_\_\_\_\_\_\_\_\_\_

# Ձեր N \_\_\_\_\_\_\_\_\_\_\_\_\_\_\_\_\_\_\_\_\_\_\_

ՀՀ ԳԵՂԱՐՔՈՒՆԻՔԻ ՄԱՐԶՊԵՏ

ՊԱՐՈՆ ԿԱՐԵՆ ՍԱՐԳՍՅԱՆԻՆ

Պատճենը՝ Վարդենիսի համայնքի ղեկավար

պարոն ահարոն խաչատրյանին

Հարգելի պարոն մարզպետ

 ՀՀ Կառավարության 2021-2026թթ. գործունեության միջոցառումների ծրագրի 28․20 կետի շրջանակներում նախատեսվում է ՀՀ Գեղարքունիքի մարզի Վարդենիսի բժշկական կենտրոնի արդիականացում:

 Հաշվի առնելով հին շենքերի վերակառուցման աշխատանքների իրականցման մեր բացասական փորձը՝ Ձեզ հետ քննարկվել է Վարդենիսի բժշկական կենտրոնի համար նոր շենքի տեղակապման հնարավորության հարցը՝ ՀՀ Լոռու մարզի Տաշիրի բժշկական կենտրոնի նախագծի օրինակով:

 Համաձայն պայմանավորվածության՝ Նախագծող կազմակերպության ներկայացուցիչները այցելել են Վարդենիսի բժշկական կենտրոն և ներկայացրել դրական դիրքորոշում բժշկական կենտրոնի և հարակից գտնվող՝ ՀՀ Գեղարքունիքի մարզի Վարդենիս համայնքի կադաստրային քարտեզում նշված թվով 102 և 093 հողատարածքներում տեղակապում իրականացնելու հնարավորության վերաբերյալ։

 Համաձայն տեղեկատվության՝

* կադաստրային քարտեզում նշված թվով 102 հողատարածքը՝ շուրջ 1945ք/մ, համայնքային ենթակայության է,
* կադաստրային քարտեզում նշված թվով 093 հողատարածքը՝ շուրջ 1960ք/մ, պետական սեփականություն է՝ ի դեմս ՀՀ պաշտպանության նախարարության, ինչպես նաև հողատարածքի վրա առկա շինությունը, ՀՀ կառավարության 24․10․2002թ․ թիվ 1684-Ա որոշմամբ, որպես սեփականություն հանձնվել է ՀՀ պաշտպանության նախարարությանը։

 Ուստի՝ տեղեկացնում եմ, որ Վարդենիսի բժշկական կենտրոնի արդիականացման գործընթացը մեկնարկելուց առաջ անհրաժեշտ է, որպեսզի հողատարածքները լինեն պետական սեփականություն հանդիսացող և այլ անձանց իրավունքներով չծանրաբեռնված․ մասնավորապես․

* համայնքային ենթակայության հողատարածքը համայնքի ավագանու որոշմամբ պետք է նվիրել Հայաստանի Հանրապետությանը, այնուհետև ՀՀ կառավարության որոշմամբ կառուցապատման նպատակով հողատարածքը ընդունել համայնքից։
* պետական սեփականություն հանդիսացող, ի դեմս ՀՀ պաշտպանության նախարարության, հողատարածքի և շինության վերաբերյալ անհրաժեշտ է ՀՀ կառավարության որոշում ՀՀ պաշտպանության նախարարությունից հետ վերցնելու մասին՝ ի դեմս մարզպետարանի։

 Հիմք ընդունելով վերը նշվածը՝ խնդրում եմ ձեռնարկել անհրաժեշտ գործողությունները ՀՀ կառավարության գործունեության միջոցառումների ծրագիրը ժամանակին և արդյունավետ իրականացնելու նպատակով, ինչպես նաև արդյունքների մասին տեղեկացնել առողջապահության նախարարություն։

ՀԱՐԳԱՆՔՈՎ՝ ԱՆԱՀԻՏ ԱՎԱՆԵՍՅԱՆ

Կատարող՝ ՀՀ ԱՆ ԱԾԻԳ ՊՀ

Իրավաբան

Աննա Հովհաննիսյան

297536